
Nr.153403/18.12.2025
REFERAT DE APROBARE 
privind modificarea statului de funcții al Aparatului de specialitate al Primarului municipiului Alba Iulia, începând cu luna ianuarie 2026

I. Expunere de motive
Proiectul de act administrativ inițiat vizează modificarea statului de funcții al Aparatului de specialitate al Primarului municipiului Alba Iulia, ca urmare a promovării examenului de promovare în grad profesional imediat superior celui deținut pentru personalul contractual, începând cu luna ianuarie 2026.
II. Descrierea situaţiei actuale 
Având în vedere:
Referatul de specialitate nr.141608/24.11.2025 al Compartimentului resurse umane din Serviciul resurse umane-administrativ aflat în Aparatul de specialitate al Primarului municipiului Alba Iulia, prin care s-a propus organizarea examenului de promovare în grad profesional imediat superior, pentru 4 angajați - personal contractual din Aparatul de specialitate al Primarului municipiului Alba Iulia, care îndeplinesc condițiile de participare la examenul de promovare în grad profesional, conform prevederilor art. 554 din OUG nr. 57/2019 din 3 iulie 2019 privind Codul administrativ, cu modificările şi completările ulterioare;
Văzând:
Raportul final nr.152836/17.12.2025 al examenului de promovare în grad profesional superior, a unui număr de 4 angajați - personal contractual, care au fost declarați admiși în urma susținerii examenului de promovare în grad profesional imediat superior celui deținut, astfel posturile ocupate se transformă în funcții contractuale în gradul  profesional superior în care au promovat.
III. Baza legală
Art. 129 alin. (2) lit. „a”, alin. (3) lit. „c”,  art. 554 din OUG nr. 57/2019 din 3 iulie 2019  privind Codul administrativ; 

Art. 31 alin. (2), alin. (4) - (6) şi alin. (8) din Legea–cadru nr. 153/28.06.2017, privind salarizarea personalului plătit din fonduri publice, cu modificările şi completările ulterioare;

HG nr.1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice;
            Hotărârea Consiliului Local nr. 89/2025 privind aprobarea bugetului general de venituri şi cheltuieli pe anul 2025, cu modificările și completările ulterioare;


Ordinul nr. 81/2025 privind stabilirea numărului maxim de posturi pentru anul 2025, emis de Instituția Prefectului județului Alba;

Prezentul proiect de hotărâre propus spre aprobare Consiliului Local al municipiului Alba Iulia propune modificarea și aprobarea statului de funcții al Aparatului de specialitate a Primarului municipiului Alba Iulia, începând cu luna ianuarie 2026, conform anexei, care face parte integrantă din proiectul de hotărâre.

Față de cele prezentate am inițiat prezentul  proiect de hotărâre.
Primar,





       PLEȘA GABRIEL-CODRU         

